एक बार शंहशाह अकबर ने तानसेन के गुरु से मिलने की इच्छा जताई | तानसेन बोले “मेरे गुरु आपके आदेश पर नही गायेंगे , वे स्वछन्द पक्षी की तरह गाना पसंद करते है हम उन्हें छिप कर सुनेगे “| अगले दिन वे गुरु की कुटिया की ओर निकल पड़े | तानसेन के गुरु हरीदास फकीर थे | वे दोनों की उपस्थिति से अनिभिज्ञ मुक्त कंठ से गाने लगे | उनकी मधुर आवाज सुनकर बादशाह की आँखों से आंसू निकल पड़े | वे बोले “ऐसी मिठास तो तुम्हारे कंठ में भी नही “| तानसेन गुरु के प्रति नतमस्तक होकर बोले “गुरु से मेरी बराबरी नही क्योंकि मेरा संगीत बादशाह के इनाम और श्रोताओ की प्रशंशा के लिए होता है जबकि मेरे गुरु इनसे परे अपनी खुशी के लिए गाते है “|